તેથી પાંચમો પ્રયોગ હવે ગર્વનર શાસન લગાવીને કાશ્મીરમાં ભારતને મજબૂત બનાવતી નીતિનો અમલ કરવાનો છે. પથ્થરબાજો બેફામ બન્યા હતા તેને શેરીમાંથી ડરાવી ઘરમાં પૂરી દેવાના છે. તે હવે શક્ય બની શકે છે. પીડીપીએ ગૃહ ખાતું પોતાની પાસે રાખ્યું હતું. પોલીસ પીડીપીના કબજામાં હતી તેના કારણે કડક પગલાં લેવાતા નહોતા. મહેબુબાની સરકારે પથ્થરમારો કરનારા બિચારા છોકરાઓ છે એમ કહીને તેમની સામે પગલાં લેવાનો પણ ઇનકાર કર્યો હતો ભાજપને ટેકેદારો માટે આ સ્વીકાર્ય નહોતું. ભાજપના ટેકેદારોની લાગણી અને માગણી કાશ્મીરમાં સટાકા બોલાવાની છે. બેફામ પથ્થરમારો કરનારાને ચલાવી લેવાય નહિ. સેનાના હાથ બાંધી રાખવામાં આવે અને ત્રાસવાદીઓ સામે લડવાનું કહેવામાં આવે તે ચલાવી લેવાય નહિ. ત્રાસવાદીઓ રહેણાંક વિસ્તારમાં ઘૂસી જાય ત્યારે તેની સામેનો ઓપરેશન પાર પાડવામાં અત્યંત કાળજી લેવી પડે. નાગરિકોને અને નાગરિક સંપત્તિને નુકસાન ના થાય તેની કાળજી લેવા જતા જવાનોનો ભોગ લેવાતો હતો.